নন্দিতা সাহা
নন্দিতা সাহা একজন প্রাক্তন ভারতীয় টেবিল-টেনিস খেলোয়াড়। ২০০৬ সালে মেলবোর্নে আয়োজিত কমনওয়েলথ গেমসে কানাডাকে পরাজিত যে ভারতীয় ত্রয়ী ব্রোঞ্জ পদক জয় করেন, তাদের একজন ছিলেন এই নন্দিতা সাহা। তিনি বিভিন্ন বিশ্ব চ্যাম্পিয়নশিপ, এশিয়ান চ্যাম্পিয়নশিপ, কমনওয়েলথ চ্যাম্পিয়নশিপ এবং সাফ গেমসে ভারতের প্রতিনিধিত্ব করেছেন। ২০১০ সালে সিনিয়র ন্যাশনাল টিটি চ্যাম্পিয়নশিপে প্রমিলা একক বিভাগে ব্রোঞ্জ পদক জিতেছিলেন তিনি। এছাড়াও তিনি জাতীয় চ্যাম্পিয়নশিপে মিশ্র দ্বৈত বিভাগে দুবার স্বর্ণপদক জয়ী। তিনি ২০০২ সালের ম্যানচেস্টার কমনওয়েলথ গেমসেও ভারতের প্রতিনিধিত্ব করেছেন। নন্দিতা বর্তমানে অয়েল ইন্ডিয়া লিমিটেডে কর্মরত।